CELEX: 32013R1230
Language: hr
Date: 2013-11-28 00:00:00
Title: Provedbena uredba Komisije (EU) br. 1230/2013 оd 28. studenoga 2013. o razvrstavanju određene robe u kombiniranu nomenklaturu

3.12.2013   
            
            
               HR
            
            
               Službeni list Europske unije
            
            
               L 322/11
            
         PROVEDBENA UREDBA KOMISIJE (EU) br. 1230/2013
   оd 28. studenoga 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene carinskih i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati pod odgovarajuće oznake KN iz stupca (2), a na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja (2). Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu pod oznakom KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Ovaj se proizvod stavlja u prodaju na malo u obliku tableta ukupne pojedinačne težine tablete oko 900 mg, a jedna tableta sadrži (mg):
                  
                              —
                           
                           
                              alfa-lipoična kiselina 300,
                           
                        
                              —
                           
                           
                              kalcij (kao dibazični kalcijev fosfat) 88,5,
                           
                        
                              —
                           
                           
                              mikrokristalna celuloza, hidroksipropil etilceluloza, koloidni silicijev dioksid i magnezijev stearat oko 511.
                           
                        Prema oznaci na proizvodu pojavljuje se kao dodatak prehrani za ljudsku potrošnju. Preporučena dnevna doza navedena na oznaci je jedna tableta dnevno.
               
               
                  3004 90 00
               
               
                  Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 3004 te 3004 90 00.
                  Iako se proizvod pojavljuje kao dodatak prehrani, njegovi su učinci u području sprečavanja i liječenja bolesti ili oboljenja. Razvrstavanje proizvoda pod tarifni broj 2106 kao dodatak prehrani koji nije drugdje naveden ili uključen zbog toga se isključuje (vidi također napomene s objašnjenjem Harmoniziranog sustava za tarifni broj 2106, točku 16.).
                  Proizvod se stavlja u prodaju na malo u odmjerenim dozama i pokazuje jasno određena profilaktička ili terapeutska svojstva, na primjer protiv neuropatije
                  Proizvod se stoga razvrstava u tarifnu oznaku 3004 kao lijek pripremljen u odmjerene doze za prodaju na malo.